
ΥΠΟΥΡΓΕΙΟ ΟΙΚΟΝΟΜΙΚΩΝ

ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ
ΓΕΝΙΚΗ ΔΙΕΥΘΥΝΣΗ ΦΟΡΟΛΟΓΙΑΣ
15η Δ/ΝΣΗ ΒΙΒΛΙΩΝ & ΣΤΟΙΧΕΙΩΝ

ΤΜΗΜΑΤΑ: Α΄-Β΄


	Ταχ. Δ/νση
	:
	Καρ. Σερβίας 10
	ΠΡΟΣ:
	ΕΝΩΣΗ ΕΛΕΥΘΕΡΟΕΠΑΓΓΕΛΜΑΤΙΩΝ

	Ταχ. Κώδικας
	:
	101 84 ΑΘΗΝΑ
	
	ΠΑΙΔΙΑΤΡΩΝ ΑΤΤΙΚΗΣ

	Τηλέφωνο
	:
	2103638389 -2103610030
	
	Λεωφόρος Κηφισίας 58 

	FAX
	:
	210-3641620
	
	151 25 Μαρούσι

	
	
	
	Κοιν.:
	Γραφείο Ειδικού Γραμματέα ΣΔΟΕ 

	
	
	
	
	κ. Στ. Στασινόπουλου
Πειραιώς 207 και Αλκίφρονος 92
118 53 Αθήνα




     
ΘEMA: «Συνταγογράφηση εμβολίων από παιδιάτρους- Υποχρεώσεις Κ.Φ.Α.Σ.»
Σε απάντηση του από 17/7/2013 ερωτήματός σας στο οποίο αναφέρετε ότι για λόγους διαδικαστικής πρακτικής, για να προμηθευτεί κάποιος από τους γονείς το εμβόλιο για το παιδί του, έρχεται στο ιατρείο του παιδιάτρου κατ’ αρχήν μόνος του προκειμένου ο παιδίατρος να προχωρήσει στην ηλεκτρονική συνταγογράφηση του εμβολίου. Σε δεύτερο χρόνο, συνήθως κάποια άλλη μέρα, θα φέρει το παιδί στο ιατρείο προκειμένου να γίνει ο εμβολιασμός. Ζητάτε να σας γνωρίσουμε εάν ο παιδίατρος, κατά την πρώτη επίσκεψη του γονιού στο ιατρείο του, χωρίς το παιδί, για τη συνταγογράφηση του εμβολίου, πρέπει να καταχωρήσει το όνομα του παιδιού στο βιβλίο ασθενών, αν πρέπει να εκδώσει απόδειξη και πόσες, δεδομένου ότι ο παιδίατρος θα αμείβεται μια φορά κατά τον εμβολιασμό και όχι όταν συνταγογραφεί το εμβόλιο. Αναφορικά με θέματα που άπτονται των αρμοδιοτήτων μας, σας ενημερώνουμε τα εξής:

Με τις διατάξεις της παραγράφου 23 του άρθρου 4 του Κ.Φ.Α.Σ όπως ερμηνεύτηκαν με την εγκύκλιο 1004/2013, οι γιατροί και οι οδοντίατροι όλων των ειδικοτήτων, καθώς και οι εταιρείες που παρέχουν ιατρικές και οδοντιατρικές υπηρεσίες υποχρεούνται να παρέχουν, μέχρι την έκδοση του στοιχείου, ασφαλείς πληροφορίες για τις συναλλαγές τους.
Στην περίπτωση όμως, που ο γονέας επισκέπτεται τον παιδίατρο για συνταγογράφηση εμβολίων και εφόσον για την συνταγογράφηση αυτή δεν λαμβάνει ιδιαίτερη αμοιβή, δεδομένου ότι η υπηρεσία θα ολοκληρωθεί με τον εμβολιασμό του παιδιού μέσα σε σύντομο χρονικό διάστημα από τη συνταγογράφηση, για την οποία θα εισπραχθεί αμοιβή, δεν συντρέχει λόγος καταχώρησης στο βιβλίο ασθενών και έκδοσης Α.Π.Υ. έστω και δωρεάν. Σημειώνεται ότι το βιβλίο ασθενών θα ενημερωθεί με τα στοιχεία του παιδιού κατά τον εμβολιασμό του. 
	                 Ακριβές Αντίγραφο

Ο Προϊστάμενος της Γραμματείας
	Ο ΑΝΑΠΛΗΡΩΤΗΣ ΔΙΕΥΘΥΝΤΗΣ 
Ευθύμιος Σαΐτης 


ΕΣΩΤΕΡΙΚΗ ΔΙΑΝΟΜΗ 
1. Γραφείο Αναπληρωτή Γεν. Δ/ντη Φορολογίας
2. Δ/νση Βιβλίων και Στοιχείων

    α) Γραφείο κ. Δ/ντή 
             β) Τμήμα Α΄ (2 αντίγραφα)

  γ.) Τμήμα Β΄(2 αντίγραφα)

        3. ΣΔΟΕ 
Αθήνα, 27/08/2013

